CELEX: 62009CA0523
Language: ro
Date: 2011-07-07 00:00:00
Title: Cauza C-523/09: Hotărârea Curții (Camera a cincea) din 7 iulie 2011 (cerere de pronunțare a unei hotărâri preliminare formulată de Tartu Ringkonnakohus — Republica Estonia) — Rakvere Piim AS, Maag Piimatööstus AS/Veterinaar- ja Toiduamet (Politica agricolă comună — Onorarii pentru inspecții și controale sanitare ale producției de lapte)

10.9.2011   
            
            
               RO
            
            
               Jurnalul Oficial al Uniunii Europene
            
            
               C 269/7
            
         Hotărârea Curții (Camera a cincea) din 7 iulie 2011 (cerere de pronunțare a unei hotărâri preliminare formulată de Tartu Ringkonnakohus — Republica Estonia) — Rakvere Piim AS, Maag Piimatööstus AS/Veterinaar- ja Toiduamet
   (Cauza C-523/09) (1)
   
   (Politica agricolă comună - Onorarii pentru inspecții și controale sanitare ale producției de lapte)
   2011/C 269/11
   Limba de procedură: estona
   
      Instanța de trimitere
   
   Tartu Ringkonnakohus
   
      Părțile din acțiunea principală
   
   
      Reclamante: Rakvere Piim AS, Maag Piimatööstus AS
   
      Pârât: Veterinaar- ja Toiduamet
   
      Obiectul
   
   Cerere de pronunțare a unei hotărâri preliminare — Tartu Ringkonnakohus — Interpretarea articolelor 26 și 27 din Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (JO L 165, p. 1, Ediție specială, 03/vol. 58, p. 216) și a anexelor IV și VI la regulamentul menționat — Calcularea onorariilor percepute în scopul controalelor oficiale ale producției de lapte — Perceperea de onorarii echivalente taxelor minime aplicabile în temeiul regulamentului, dar superioare costurilor reale suportate de autoritățile competente pentru efectuarea controalelor oficiale
   
      Dispozitivul
   
   Articolul 27 alineatele (3) și (4) din Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor trebuie interpretat în sensul că permite unui stat membru să perceapă, fără a fi necesar să adopte o măsură de punere în aplicare la nivel național, onorarii în cuantumurile minime prevăzute în secțiunea B din anexa IV la acest regulament, deși costurile legate de inspecțiile și de controalele sanitare prevăzute de regulamentul menționat suportate de autoritățile competente sunt inferioare acestor cuantumuri, din moment ce nu sunt îndeplinite condițiile stabilite pentru aplicarea articolului 27 alineatul (6) din același regulament.
   
      (1)  JO C 63, 13.3.2010.